“Tsoga o bonege, gobane seetša sa gago se etla, mme letago la Morena le hlaba godimo ga gago. Gobane šeleo leswiswi le khurumeditše lefase, boso bo thibile ditšhabeng; gomme wena, seetša se go hlabelago ke yena Morena; go bonala letago la gagwe godimo ga gago. Bantle ba tlo tla seetšeng sa gago, le dikgoši di tlo tlela seetša sa masa a gago.” (Jesaya 60: 1 – 3)
Apara gabotse: mabapi le diaparo tša gago, go šišinywa gore o apare diaparo tša gago tša mohlamonene ka mokgwa wa sebjalebjale. Banabešu ba ba rategago, a re sekeng ra hlokomela feela go bogega ga rena le go kaonafatša magae a rena mme ra tlogela Parish ya rena le meago ya diphuthego tša rena e bonala e le ya kgale.
Dula o thabile! O se ke wa swarelela go dilo kudu. Se sengwe sa dilo mabapi le go fetša 60 gabotse ke go tlogela dilo di iphetela gabotse. O sa swarelele dilo; tlogela dilo di itiragalele ka botšona.
Anke Maria Assumpta a re rapelele, a rapelele dipiletšo Parishing ya rena e bile le baetapele gore ba kgone go tšwela pele go aga moago wo wa tumelo.